Nasjonalt logistikkoperasjonssenter

Nasjonalt logistikkoperasjonssenter (NLOGS), tidligere Nasjonal logistikkommando, er operasjonsavdelingen i Forsvarets logistikkorganisasjon (FLO) som leder den operative logistikken, sanitetsressursene og støtter utenlandske avdelinger som opererer i Norge.

NLOGS fører taktisk kommando over fellesoperative logistikkressurser som tren og intendantur. Senteret er i daglig drift underlagt FLO og vil i tilfelle krise eller krig oppskaleres mot full styrke og underlegges Forsvarets operative hovedkvarter.

Opprettelsen av NLOGS har sin bakgrunn i Prop. 73S som blant annet gir føringer om å etablere en permanent kadre for taktisk logistikkledelse underlagt Forsvarets operative hovedkvarter.

Senteret ble offisielt lansert under en seremoni på Akershus festning i Oslo 27. oktober 2014.

Logistikkavdeling i NATO 
NLOGS har også logistikkledelsen i NATO kommandoen for Atlanterhavet og nordområdene (Joint Force Command Norfolk), og er da benevnt Norwegian Joint Logistics Support Group.

Se også: 
 Nasjonalt landoperasjonssenter
 Nasjonalt sjøoperasjonssenter
 Nasjonalt luftoperasjonssenter
 Territorielt operasjonssenter

Referanser

Norges forsvar
Tren
Etableringer i 2014